Anca dopo che xe cascàda ła Serenissima 'ntel 1797, soto ła dominasión fransexe, ła pratica de łe regate gà continuà, tegnìndo bòta, sia pur co' ritmi un fià più ridoti. Senpre 'ntel 1797, i francexi organixa ben do regàte, una el 14 de łùgio e 'naltra el 18 de setenbre in ocaxión de ła vixita a Venesia de Giuseppina Beauharnais, mugèr de Napołeon Bonaparte, a quel tenpo ancora xeneràl. Anca 'ntel 1807 xe stàda organixàda 'na regàta in onór del steso Napołeon in vixita ała sità.